CELEX: 62015TN0019
Language: et
Date: 2015-01-16 00:00:00
Title: Kohtuasi T-19/15: 16. jaanuaril 2015 esitatud hagi – Gómez Echevarría versus Siseturu Ühtlustamise Amet – M and M Direct (wax by Yuli’s)

16.3.2015   
            
            
               ET
            
            
               Euroopa Liidu Teataja
            
            
               C 89/33
            
         16. jaanuaril 2015 esitatud hagi – Gómez Echevarría versus Siseturu Ühtlustamise Amet – M and M Direct (wax by Yuli’s)
   (Kohtuasi T-19/15)
   (2015/C 089/40)
   Hagiavalduse keel: hispaania
   
      Pooled
   
   
      Hageja: Yuleidy Caridad Gómez Echevarría (Benalmádena, Hispaania) (esindaja: advokaat E. López-Chicheri y Selma)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: M and M Direct Ltd (London, Ühendkuningriik)
   
      Andmed Siseturu Ühtlustamise Ameti menetluse kohta
   
   
      Vaidlusaluse kaubamärgi omanik: hageja
   
      Vaidlusalune kaubamärk: sõnalisi osi „wax by Yuli’s” sisaldav ühenduse kujutismärk – ühenduse kaubamärk nr 9099367
   
      Menetlus Siseturu Ühtlustamise Ametis: kehtetuks tunnistamise menetlus
   
      Vaidlustatud otsus: Siseturu Ühtlustamise Ameti esimese apellatsioonikoja 6. novembri 2014. aasta otsus asjas R 951/2014-1
   
      Nõuded
   
   Hageja palub Üldkohtul:
   
               —
            
            
               tühistada Siseturu Ühtlustamise Ameti esimese apellatsioonikoja 6. novembri 2014. aasta otsus ja mõista kehtetuks tunnistamise taotlejalt välja kehtetuks tunnistamise menetluse kulud, kaasa arvatud käesoleva menetluse kulud;
            
         
               —
            
            
               teise võimalusena, juhul kui ta eelmist nõuet ei rahulda, muuta Siseturu Ühtlustamise Ameti esimese apellatsioonikoja 6. novembri 2014. aasta otsust ning lükata ühenduse kaubamärgi nr 9099367 „wax by Yuli’s” kehtetuks tunnistamise taotlus tagasi ja mõista kehtetuks tunnistamise taotlejalt välja kehtetuks tunnistamise menetluse kulud, kaasa arvatud käesoleva menetluse kulud;
            
         
               —
            
            
               kolmanda võimalusena, juhul kui ta eelmisi nõudeid ei rahulda, muuta Siseturu Ühtlustamise Ameti esimese apellatsioonikoja 6. novembri 2014. aasta otsust kulude kandmise osas ja jätta arvesse võtmata kulud, mis kaasnesid esindamisega Siseturu Ühtlustamise Ameti tühistamisosakonna otsuse peale kaebuse esitamisel.
            
         
      Väited
   
   
               —
            
            
               Määruse nr 207/2009 artikli 64 rikkumine koostoimes Euroopa Liidu põhiõiguste harta artikli 41 lõike 2 punktiga a;
            
         
               —
            
            
               määruse nr 207/2009 artikli 8 lõike 1 punkti b rikkumine, kuna kaubamärgi kehtetuks tunnistamise taotluse esitamisel kuritarvitati võimu;
            
         
               —
            
            
               määruse nr 207/2009 artikli 53 lõike 1 punkti a väär kohaldamine ja tõlgendamine koostoimes artikli 8 lõike 1 punktiga b, kuna puudub segiajamise tõenäosus;
            
         
               —
            
            
               komisjoni määruse nr 2868/95 eeskirja 94 lõigete 1 ja 7 väär kohaldamine ja tõlgendamine koostoimes määruse nr 207/2009 artikli 85 lõikega 1.